Tartūsa

Tartūsa (, ), arī Tartosa, ir otrā lielākā Sīrijas ostas pilsēta, atrodas pie Libānas robežas 90 km uz dienvidiem no Lādikījas.

 Vēsture 
Pilsēta dibināta 2. tūkstošgadē p.m.ē. kā Feniķijas kolonija, kura 4. gadsimtā p.m.ē. nokļuva Seleikīdu impērijas pakļautībā. Romas impērijas laikā to dēvēja par Antaradus, vēlāk par Aradus. Krusta karu laikā to sauca par Tartusu vai Tortosu, un tā atradās Tripoles grāfistes teritorijā, 1157. gadā tā kļuva par Templiešu ordeņa lielmestra citadeli, kuru 1188. gadā nespēja ieņemt karavadonis Saladīns. 1291. gadā templieši bija spiesti Tartosu pamest un pārcelties uz Kipras salu.

Pēc Pirmā pasaules kara un Osmaņu impērijas sabrukuma bija autonomās Alavītu valsts (1920—1936) ostas pilsēta Franču Sīrijas un Libānas mandātteritorijas ietvaros. Sīrijas sastāvā ir kopš 1944. gada.

 Krievijas militārā bāze 
Kopš 1971. gada uz ziemeļiem no Tartūsas ostas atradās PSRS kara flotes bāze, kuru pēc PSRS sabrukuma Asada režīms atļāva izmantot Krievijai. Pēc Krievijas iesaistīšanās Sīrijas pilsoņu karā 2015. gadā tā kalpoja karavīru transportam un militārajām piegādēm.

 Atsauces 

 Ārējās saites 

Kategorija:Sīrijas pilsētas